1. Makovecz pályázati kiírás egész féléves részképzésre (2021-2022-es tanév, második szemeszter)
	* + 1. **Pályázati keret**

Az **Innovációs és Technológiai Minisztérium** által meghirdetett **Makovecz Hallgatói Ösztöndíjprogram** keretén belül lehetőség nyílik tanulmányi ösztöndíjak elnyerésére.

* + - 1. **A pályázók köre**

A teljes szemeszteres részképzéses ösztöndíjra a **Partiumi Keresztény Egyetem** azon aktív alap-  (elsőévesek is) és mesterszakos hallgatói pályázhatnak, akik utolsó féléves médiája legalább 7-es volt (az elsőévesek esetében a bejutási átlag).

* + - 1. **A részképzés időtartama**

Pályázni a 2021-2022-es tanév második félévére lehet, ami nagyjából öt hónap. Arra mindenképp érdemes odafigyelni, hogy a magyarországi partnerintézményeknél a tavaszi félév korábban kezdődik!

* + - 1. **Az ösztöndíj mértéke**

Az ösztöndíj mértéke egy félévre 600 000- 650 000 Ft (90 000 Ft alap-ösztöndíjrész/hó + 5 000-15 000 Ft/hó utazási ösztöndíjrész – távolságtól függően, + 25 000 ft/hó lakhatási költség)

**Megpályázható szakok és helyek**

A hallgatók az alábbi egyetemek **jelenlegi szakuknak megfelelő, nappali képzéses, önköltséges** (az önköltséget/tandíjat a PKE utalja át a Makovecz program keretéből) szakján tanulhatnak:

• Apor Vilmos Katolikus Főiskola

• Budapesti Gazdasági Egyetem

• Debreceni Egyetem

• Dunaújvárosi Egyetem

• Eötvös Loránd Tudományegyetem

• Eszterházy Károly Egyetem

• Károli Gáspár Református Egyetem

• Nyíregyházi Egyetem

• Pécsi Tudományegyetem

• Soproni Egyetem

• Szegedi Tudományegyetem

• II. Rákóczi Ferenc Kárpátaljai Magyar Főiskola – Beregszász, Ukrajna

• Tomori Pál Főiskola - Budapest

A szakot a pályázó hallgató választja ki a [felvi.hu](https://web.archive.org/web/20170706145637/https%3A//www.felvi.hu/felveteli/szakok_kepzesek) portálról vagy az illető egyetem honlapjáról.

* + - 1. **Osztályzatok elismerése**

A magyarországi egyetemen felvett és teljesített tantárgyak kreditszámait, érdemjegyeit az**Erasmus+** programhoz hasonlóan ismerjük el, ezért pályázni csak szakirányú részképzésre lehet.

* + - 1. **Pályázati határidő**

2021. december 21. - e-mailben kell elküldeni a pályázatot: erasmus@partium.ro – az email témája: Makovecz hallgatói pályázat

* + - 1. **A jelentkezéshez szükséges iratok**
* Jelentkezési lap\* - csatolva
* CV – Europass formátumban, magyarul\* (Online CV szerkesztő: [https://europass.cedefop.europa.eu/editors/hu/cv/compose](https://web.archive.org/web/20170706145637/https%3A//europass.cedefop.europa.eu/editors/hu/cv/compose)), fényképpel ellátva
* A Vénuszból névvel screenshot az előző félév médiája, minimum 7,00\*, az elsőévesek esetében a bejutási átlag\*
* Nyelvvizsgát igazoló iratok beszkennelve\*\*
* TDK-n való szereplés igazolása (csak a legutóbbi három év – 2019, 2020, 2021 – konferenciái számítanak be)\*\*
* Publikációk\*\*
* Igazolás további szakmai tevékenységről (pl. kutatási részvétel)\*\*
* Igazolás társadalmi tevékenységről (pl. önkéntesség)\*\*

\* Ezek a pályázáshoz kötelező iratok.
\*\* A pályázat elbírálásánál a hallgatót előnyben részesítik.